Afganistanski predsjednik Karzai preživio pokušaj atentata (5/9/02) - 2002-09-05
Napad je, prema izvješćima, izvršio jedan usamljeni napadač koji je odmah ubijen
U Afganistanu otvorena je vatra na automobil u Kandaharu u kojem se vozio predsjednik Hamid Karzai. Prema prvim izvješćima, gospodin Karzai nije povrijeđen i nalazi se na sigurnom. Prema izjavama svjedoka afganistanski predsjdnik nalazio se u automobilu s guvernerom provioncije Kandahar. Prema izvješćima, guverner je pogođen u vrat, no nije priopćeno je li i predsjednik pogođen. Prema izvješćima, napad je izvršio jedan usamljeni napadač koji je odmah ubijen. Dvojica političara ulazila su u automobil pred guvernerovom rezidencijom u trenutku kad je otvorena vatra. Još jedan napad u Afganistanu. Snažna eksplozija odjeknula je u središtu glavnog grada Kabula ubivši 10 osoba i ranivši 20. Svjedoci kažu da je do eksplozije došlo u napučenom dijelu grada pokraj Minsitarstva informacija i kulture, te pokraj jednog hotela. Prva eksplozija potekla je od jednog manjeg paketa pričvršćenog na biciklu. Veća - puno snažnija eksplozija - odjeknula je nakon toga kad se masa ljudi okupila oko raznesenog bicikla. Po policijskim izvorima, druga je ekpslozija izazvana bombom podmetnutom pod jedan taksi. Zasad nitko nije preuzeo odgvornost za ovaj napad.